OpenLLM-France/wikimedia huggingface dataset:
# Phocas Nikwigize

Phocas Nikwigize (Muhango, 23 d'agost de 1919 - 30 de novembre de 1996) va ser un religiós ruandès, bisbe de Ruhengeri de 1968 a 1996.
Fou ordenat sacerdot el 25 de juliol de 1948. Va ser nomenat bisbe de la diòcesi de Ruhengeri i va ser ordenat bisbe el 30 de novembre de 1968. Nikiwigize va romandre en aquest càrrec fins a la seva jubilació el 5 de gener de 1996. El 27 de novembre de 1996, viatjava per tornar a entrar a Ruanda amb missioners quan va ser capturat pels membres d'un Exèrcit Patriòtic de Ruandès i se'l va considerar mort el 30 de novembre de 1996.

## Referències

* ↑ Vient de paraître: Phocas Nikwigize, le Pacifique Pacificateur (Simon Habyarimana)
* ↑ Musenyeri Phocas Nikwigize yishwe urw'agashinyaguro (Padiri Thomas Nahimana), france-rwanda.info, 11 de maig de 2011
# Pierre-Henri Raphanel

Pierre-Henri Raphanel va ser un pilot de curses automobilístiques francès que va arribar a disputar curses de Fórmula 1.
Va néixer el 27 de maig del 1961 a Alger, Algèria.

## A la F1

Pierre-Henri Raphanel va debutar a la setzena i última cursa de la temporada 1988 (la 39a temporada de la història) del campionat del món de la Fórmula 1, disputant el 13 de novembre del 1988 el G.P. d'Austràlia al circuit d'Adelaida.
Va participar en un total de disset curses puntuables pel campionat de la F1, disputades en dues temporades consecutives (temporada 1988 - 1989), no aconseguint finalitzar cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1988 | Larrousse Calmels | Lola | Cosworth | BRA | SMR | MON | MEX | CAN | E.USA | FRA | GBR | ALE | HUN | BEL | ITA | POR | ESP | JPN | AUS NVQ | - | 0 |
| 1989 | Coloni SpA | Coloni | Cosworth | BRA NVQ | SMR NVQ | MON Ret | MEX NVQ | USA NVQ | | | | | HUN NVQ | | | | | | | NC | 0 |
| 1989 | Coloni SpA | Coloni | Cosworth | | | | | | CAN NVQ | FRA NVQ | | | | | | | | | | NC | 0 |
| 1989 | Coloni SpA | Coloni | Cosworth | | | | | | | | GBR NVQ | ALE NVQ | | | | | | | | NC | 0 |
| 1989 | Rial Racing | Rial | Cosworth | | | | | | | | | | | BEL NVQ | ITA NVQ | POR NVQ | ESP NVQ | JAP NVQ | AUS NVQ | NC | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 17 (1) | 0 | 0 | 0 | 0 | 0 |
# Pierre-Georges Arlabosse

Pierre-Georges Arlabosse (1891 – 1950) fou un militar francès que va arribar a general i fou comandant de la Legió d'Honor.
Va néixer el 8 de juliol de 1891. Va estudiar a l'escola Especial Militar de Saint-Cyr, promoció anomenada «des Marie-Louise» (1911-1913). Es va casar el 2 de juliol de 1918 amb Simone Rogier, tres anys més jove que ell. Fou tinent "esquire" (preferent) a l'Escola d'Aplicació de Cavalleria el 1920. Va tenir diverses destinacions i el 24 de juny de 1937 fou ascendit a tinent coronel; el 3 de setembre de 1939 fou nomenat cap d'estat major de la cavalleria; el 14 d'abril de 1940 fou designat general comandant del IV grup de reconeixement i el 10 de maig de 1940 es va crear el grup Arlabosse del que fou el comandant, sent destinat al Líban. El 4 d'abril de 1941, quan va dimitir el president de la república Libanesa Émile Eddé, l'alt comissionat Henri Fernand Dentz el va designar president interí (el seu nom en àrab fou بيار-جورج أرلابوس) fins al nomenament del president Alfred Naqqache al cap de sis dies (9 d'abril de 1941). El 13 de juliol de 1941 va signar un manifest que declarava lleialtat al govern de Vichy de les tropes al Líban (de les que era comandant en cap). Després de la rendició al Líban va acabar passant a la França Lliure i el 20 d'octubre de 1946 fou ascendit a major general. L'11 de juliol de 1947 fou nomenat comandant de la Legió d'Honor. El 1949 fou nomenat general comandant de Cos d'Exèrcit i va rebre el comandament de la III Regió Militar.
Va morir el 8 de febrer de 1950 amb 58 anys.

## Referències

* ↑ «Général de Brigade Arlabosse». Musée des Etoiles. [Consulta: 24 juliol 2016].
* Genealogia
* Biografia
# Pic de Montferrat

El Pic de Montferrat és una muntanya de 3.219 m d'altitud, amb una prominència de 48 m, a la cresta de la frontera franco-espanyola al massís de Vignemale (carena dels Pirineus). És al departament dels Alts Pirineus, entre Cauterets i Gavarnie, districte d'Argelèrs de Gasòst al Parc Nacional dels Pirineus; i al municipi de Torla, a la comarca del Sobrarb, de la província d'Osca. Està vorejat al nord pel glacera d'Ossoue i al sud-est per la petita glacera de Montferrat.

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Ollivier, Robert. Vignemale - Monte Perdido. Barcelona: Centre Excursionista de Catalunya, 1968 (Guies). DL B-14929-1968.
# Ca Biarnès (Ascó)

Ca Biarnès és una obra del municipi d'Ascó (Ribera d'Ebre) inclosa en l'Inventari del Patrimoni Arquitectònic de Catalunya.

## Descripció

Situat a l'inici de la plaça de l'Abadia. Edifici entre mitgeres de dues crugies, que consta de planta baixa, dos pisos i golfes. La coberta ha estat substituïda per una de nova d'uralita, moment en el qual també es van tapiar les finestres del pis més alt. S'hi accedeix per un gran portal d'arc pla de pedra acarada; a l'altre eix hi ha un finestral de pedra acarada i ampit motllurat, amb un balcó suportat per mènsules a sobre. La resta d'obertures són d'arc pla arrebossat. Al pis inferior l'aparell del mur és fet de pedra disposada en filades més o menys regulars, i als pisos superiors és de tàpia.

## Història

Ca Biarnès era la casa de Guillem de Montcada a finals del segle xiv quan les lluites entre els Entença de Móra contra els Templers i Montcada tenien lloc. Finalment, un Montcada es casà amb Maria de Bearn "Comitesa biarnensis". L'any 1800, un fill de Cal Cavaller, Josep, es va casar amb la pubilla de Ca Biarnès, Miquela. Una filla de dita parella -Francesca Antònia de Salvador i Biarnès- es va fer religiosa del convent de Santa Clara de Tortosa i tingué aparicions del Nen Jesús posant-se-li al braç o amb la creu al coll; a més, Sant Francesc també se li apareixia, anunciant-li esdeveniments. Va morir l'any 1837.

## Referències

* 1 2 «Ca Biarnès». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2015].
# C-1413

«C-1413» té aquests significats:
L'antiga carretera C-1413, actualment inexistent, enllaçava les poblacions de Molins de Rei, al Baix Llobregat i els Hostalets de Balenyà, al terme municipal de Balenyà, a Osona.
Actualment aquesta carretera subsisteix en dos dels seus trams:
* C-1413a: carretera de Molins de Rei a Caldes de Montbui, al Vallès Oriental, passant per El Papiol (Baix Llobregat), Rubí (Vallès Occidental), Sabadell (Vallès Occidental) i Sentmenat (Vallès Occidental).
* C-1413b: carretera de la C-59 a Sant Feliu de Codines, al Vallès Oriental, als Hostalets de Balenyà, a Osona
# Bounrar

Bounrar (àrab بونرار) és una comuna rural de la província de Taroudant de la regió de Souss-Massa. Segons el cens de 2014 tenia una població total de 6.304 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Pilar Sancho i Espigulé

Pilar Sancho i Espigulé (Girona, 1948) és una pedagoga que ha estat inspectora d'educació i política. Fou la cinquena persona que accedí a l'alcaldia de Llagostera i la segona dona amb aquest càrrec. Viu a Llagostera des del 1973.

## Biografia

Diplomada en Magisteri i llicenciada en filologia anglesa, va treballar dos anys de mestra a Andalusia fins que el 1971 va entrar al col·legi públic de Llagostera, que va dirigir del 1986 al 1990. N'era directora el 1989, l'any que l'Ajuntament de Llagostera va arrencar l'arbre centenari del darrere de l'escola. Des del 1991 al 1996 fou inspectora d'educació de la Delegació Territorial d'Ensenyament a Girona.
A les eleccions municipals del 1995 es presentà de número 2 per Convergència i Unió. Entre la seva tasca com a regidora de Cultura hi va haver el canvi de l'emplaçament de la Festa Major del 1996, que va passar del Passeig de Barcelona a l'Avinguda de l'Esport. El 1996 va recuperar la Fira Agrícola de Sant Bartomeu.
Quan l'alcalde, Narcís Casas, va morir de malaltia als 61 anys, el 23 de novembre del 1996, ella esdevingué l'alcaldessa accidental fins que el 4 de desembre esdevingué l'alcaldessa. El gener del 1997 va crear una inèdita junta de portaveus per informar l'oposició.
A les eleccions municipals del 1997 es presentà per alcaldessa per CiU i guanyà les eleccions. Durant aquest mandat es van debatre qüestions com la deixalleria municipal, la ubicació de l'institut, el local polivalent o la construcció de la línia de Fecsa de les Gavarres. A les properes eleccions no es presentà. Del 200 al 2003 va ser delegada territorial del Departament d'Ensenyament a Girona. El 2003 es tornà a presentar a l'alcaldia, però aquest cop no guanyà. El 2006 renuncià a presentar-se com a alcaldessa.

## Referències

* ↑ «La nova alcaldessa de Llagostera diu que vol seguir la línia de Casas». Diari de Girona, 05-12-1996 [Consulta: 21 juny 2016].
* ↑ ««Narcís Casas es trobarà a faltar»». El Punt, 07-12-1996 [Consulta: 21 juny 2016].
* ↑ Casademont, Tomàs «Arrenquen un arbre centenari». El Punt, 01-11-1989 [Consulta: 21 juny 2016].
* ↑ Brugué, D. «Organitzen a Llagostera conferències sobre la reforma educativa». El Punt, 16-03-1995 [Consulta: 21 juny 2016].
* ↑ «Les llistes». El Punt, 30-04-1995 [Consulta: 21 juny 2016].
* ↑ «Canvien remplaçament de la festa major de Llagostera per evitar molèsties als veïns». Diari de Girona, 18-05-1996 [Consulta: 21 juny 2016].
* ↑ «Llagostera recupera la fira agrícola de Sant Bartomeu». El Punt, 14-12-1996 [Consulta: 21 juny 2016].
* ↑ «L'alcalde de Llagostera durant setze anys, Narcís Casas, mor als 61 anys». El Punt, 24-11-1996 [Consulta: 21 juny 2016].
* ↑ «Sancho crea una junta de portaveus per informar l'oposidó dels temes que es tractaran als plens». El Punt, 31-01-1997 [Consulta: 21 juny 2016].
* ↑ «Canvis d'alcalde». Diari de Girona, 20-07-1997 [Consulta: 21 juny 2016].
* ↑ Grabalosa, Anna «CiU encara no ha trobat candidat a Llagostera per a les properes eleccions». Diari de Girona, 12-04-2006 [Consulta: 21 juny 2016].
# Pilar Rubio

Pilar Rubio Fernández (Torrejón de Ardoz, Madrid, 17 de març de 1978) és una actriu, model i presentadora espanyola.

## Trajectòria

Ha realitzat diferents reportatges fotogràfics com a model en diverses revistes masculines, i s'ha centrat en la seva carrera televisiva, realitzant petites incursions cinematogràfiques, a la pel·lícula Isi Disi i protagonitzant un curtmetratge, Merry Christmas, de Fran Casanova. En televisió, ha protagonitzat anuncis televisius d'Amstel, Canal+, Pantene(xampú) i programes com Lo que necesitas es amor, El precio justo, La azotea de Wyoming i més recentment Six pack de la cadena Cuatro.
Després, va treballar a La Sexta a l'espai televisiu de Sé lo que hicisteis..., en el qual hi col·labora realitzant diversos reportatges sobre famosos. L'estiu del 2007 passà a presentar el seu propi programa, sobre vídeos casolans, La ventana indiscreta.
També va presentar Mira quien Baila (Telecinco, 2010) de la productora Gestmusic-Endemol

## Premis

* Premio Joven 2007 com a millor reportera de televisió.

## TV

* Lo que necesitas es amor, Antena 3
* El precio justo, TVE
* Esto es vida, TVE
* La azotea de Wyoming, TVE
* 6pack, Cuatro
* Sé lo que hicisteis la última semana, La Sexta
* Sé lo que hicisteis..., La Sexta
* La ventana indiscreta, La Sexta
* El Intermedio, La Sexta
* Adivina quién es quién (presentadora), Canal Sur 2 (2009-).
* ¡Mira Quién Baila! (presentadora), Telecinco (2010-).
* Operación Triunfo (presentadora), Telecinco (2011-).
* XXS (presentadora), Cuatro (2011-).
* Col·laboradora de "El Hormiguero", Antena 3 (2016)

## Filmografia

* Merry Christmas
* Cuestión de química
* Anunci de cervesa Amstel
* Anunci de Canal+
* Anunci Pantene
* Isi Disi 2
* Videoclip David Bustamante
# Fiord de Forth

El Fiord de Forth (en anglès Firth of Forth, en gaèlic escocès Abhainn Dhubh, que significa "riu negre") és l'estuari, o fiord, de diversos rius escocesos, inclòs el riu Forth. Es troba amb el mar del Nord amb Fife a la costa nord i Lothian al sud.

## Nom

Firth és un parent de fiord, una paraula nòrdica que significa una entrada estreta.
Forth prové del nom del riu; això és *Vo-rit-ia (funció lenta) en protocelta, donant a Foirthe en gaèlic antic i Gweryd en gal·lès.
Va ser conegut com a Bodotria a l'època romana. A la mitologia nòrdica es coneixia com Myrkvifiörd. Un primer nom gal·lès és Merin Iodeo, o el "Mar de Iudeu".
Al Firth of Forth es troben nombroses illes, entre les quals destaquen:
* Bass Rock
* Craigleith
* Cramond
* Eyebroughy
* Fidra
* Inchcolm
* Inchgarvie
* Inchkeith
* Inchmickery

## Referències

* ↑ «Forth area management plan 2010 – 2015». SEPA. [Consulta: 9 abril 2017].
* ↑ Field, John:Place Names of Great Britain and Ireland, page 74. London, David & Charles, 1980
* ↑ Anderson, Joseph; Hjaltalín, Jón A.; Goudie, Gilbert. «The Orkneyinga saga». Edinburgh, Edmonston and Douglas, 03-01-1873. [Consulta: 3 gener 2018].
* ↑ Fraser, James E. From Caledonia to Pictland: Scotland to 795. Edinburgh: Edinburgh University Press, 2009, p. 171.
# Stàrie Parati

Stàrie Parati (en rus: Старые Параты) és un poble de la República de Marí El, a Rússia, que en el cens del 2010 tenia 312 habitants. Pertany al districte rural de Voljsk.

## Referències

* ↑ План Генерального Межевания Казанского уезда
# Pere Malasanc

Pere Malasanc (Lleida, ca. 1348 - Granada o al mar, camí d'Orà, 25 de maig de 1428) va ésser un frare mercedari, mort màrtir en l'exercici de la seva missió de redempció de captius. És venerat com a sant per l'Orde de la Mercè i l'Església catòlica.

## Biografia

Pere havia nascut en una família rica i influent de Lleida. Orfe de jove, als divuit anys va sentir un sermó que el deixà molt impressionat: va renunciar a la vida de riquesa, va repartir la seva fortuna entre els necessitats i ingressà al convent de l'Orde de la Mercè de Saragossa. S'hi feu conegut per la seva pietat i la seva vida virtuosa. Amb el també màrtir Joan de Granada va anar a alliberar captius cristians al nord d'Àfrica en 1415. També amb Joan de Granada, va ésser enviat a Granada en 1427, però hi foren apresats i morts.
Segons altres fonts, va ésser enviat a Oran per pagar el rescat d'uns captius, però de camí el vaixell genovès en el que viatjava fou assaltat per turcs. Malgrat el salconduït del sobirà d'Algèria que portava, fou lligat al pal del vaixell i assagetejat, el 25 de maig de 1428. El seu cadàver fou llençat al mar.

## Notes

* ↑ Narcís Feliu de la Peña. Anales de Cataluña. Barcelona: Jaime Surià, 1709, p. 421.
# Chilpancingo (municipi)

Chilpancingo és un municipi de l'estat de Mèxic. Chilpancingo és el cap de municipi i principal centre de població d'aquesta municipalitat. Aquest municipi és a la part nord de l'estat de Guerrero. Limita al nord amb els municipis de Zumpango, al sud amb Acapulco de Juárez, a l'oest amb Cochotepec i a l'est amb Iguala.

## Referències

* ↑ Monografia municipal de Chilpancingo Arxivat 2021-05-15 a Wayback Machine.INAFED, 2015. (castellà)
# Bernd Förster

Bernhard "Bernd" Georg Josef Förster (nascut el 3 de maig de 1956) és un exfutbolista alemany que jugava com a defensa.
El seu germà menor, Karlheinz, també va ser un futbolista i defensor. Tots dos van jugar al VfB Stuttgart, i es van coronar campions d'Europa el 1980.

## Referències

Bernd Förster amb la selecció alemanya - Plantilles de navegació :
Selecció de futbol d'Alemanya Federal – Eurocopa 1980
1 Schumacher •
2 Briegel •
3 Cullmann •
4 K. Förster •
5 Dietz •
6 Schuster •
7 B. Förster •
8 Rummenigge •
9 Hrubesch •
10 Müller •
11 Allofs •
12 Memering •
13 Bonhof •
14 Magath •
15 Stielike •
16 Zimmermann •
17 Del'Haye •
18 Matthäus •
19 Votava •
20 Kaltz •
21 Junghans •
22 Immel •
Seleccionador: Derwall
Selecció de futbol d'Alemanya Federal – Copa del Món de Futbol 1982
1 Schumacher •
2 Briegel •
3 Breitner •
4 K. Förster •
5 B. Förster •
6 Dremmler •
7 Littbarski •
8 Fischer •
9 Hrubesch •
10 Müller •
11 Rummenigge •
12 Hannes •
13 Reinders •
14 Magath •
15 Stielike •
16 T. Allofs •
17 Engels •
18 Matthäus •
19 Hieronymus •
20 Kaltz •
21 Franke •
22 Immel •
Entrenador: Derwall
Selecció de futbol d'Alemanya Federal – Eurocopa 1984
1 Schumacher •
2 Briegel •
3 Strack •
4 K. Förster •
5 B. Förster •
6 Rolff •
7 Brehme •
8 K. Allofs •
9 Völler •
10 Meier •
11 Rummenigge •
12 Burdenski •
13 Matthäus •
14 Falkenmayer •
15 Stielike •
16 Bruns •
17 Littbarski •
18 Buchwald •
19 Bommer •
20 Roleder •
Seleccionador: Derwall :
# Daw

«Daw» té aquests significats:
* Daw (Núbia), ciutat de Núbia, desapareguda sota les aigües del Llac Nasser, prop d'Abu Simbel, però a l'altre costat del Nil
* Llengua dâw, idioma de la família lingüística nadahup
* Poble dâw, poble indígena del Brasil
# Davíð Oddsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Davíð Oddsson (n. Reykjavík, Islàndia, 17 de gener de 1948), va ser alcalde de Reykjavík i Primer Ministre d'Islàndia fins al 15 de setembre de 2004.
Davíð Oddsson es va graduar del Col·legi de Reykjavík en 1970. En 1976, va obtenir una llicenciatura en dret per la Universitat d'Islàndia.
Els seus càrrecs anteriors a convertir-se en Primer Ministre van ser: Cap Administratiu del Teatre de Reykjavík per al període 1970 - 1972. Periodista parlamentari per al diari Morgunblaðið (1973 - 1974). Empleat de l'empresa editorial Almenna bókafélagið (1975 - 1976). Administrador del Fons de l'Assegurança per a la Salut de Reykjavík (1976 - 1978). President del Comitè Executiu del Festival de Belles Arts de Reykjavík (1976 - 1978). Director administratiu del Fons de l'Assegurança per a la Salut de Reykjavík (1978 - 1982). Alcalde de Reykjavík (1982 - 1991). Membre del Parlament des d'abril de 1991. Primer Ministre d'Islàndia des d'abril de 1991.
Membre de la municipalitat de Reykjavík des de 1974. Membre del Comitè Executiu de la Municipalitat de Reykjavík des de 1980 i president des de 1982.
Davíð Oddsson també va estar relacionat amb els mitjans de comunicació; d'aquesta manera va ser coproductor de programes per al Servei de Televisió de l'Estat des de 1968 fins a 1975. va ser a més coautor de dos drames teatrals, Per al Benefici del meu País (al Teatre Nacional des de 1974 fins a 1975) i Confabulacions Islandeses (al Teatre de Reykjavík des de 1975 fins a 1976). El seu treball no es va limitar a la ràdio i el teatre sinó que també va ser autor de quatre drames per a la televisió, autor de l'assaig El Moviment d'Independència (1981), i traductor del llibre Estonia - A Small Nation Under The Yoke Of Foreign Power escrit per Anders Küng en 1973. Davíð Oddsson va ser a més, autor de la novel·la Un parell de dies sense Gudný en 1997.
Va tenir altres ocupacions a la Junta Directiva de la Federació de la Joventut del Partit de la Independència des de 1973 fins a 1975; en el Comitè Executiu del Partit de la Independència des de 1979; vicepresident del Partit de la Independència des de 1989 fins a 1991, i president des de 1991 fins al 2005.
Davíð Oddsson està casat amb Ástríður Thorarensen, una infermera graduada de la Universitat d'Islàndia. La parella té un fill, Þorsteinn Davíðsson, nascut el 12 de novembre de 1971 el qual és un advocat graduat de la Universitat d'Islàndia.
# Davy Tuytens

Davy Tuytens (Gant, 14 de juliol de 1986) va ser un ciclista belga. Combina la carretera amb el ciclisme en pista.

## Palmarès en pista

* 2005
** 1r a la UIV Cup de Gant (amb Nicky Cocquyt)
* 2006
** 1r a la UIV Cup de Rotterdam (amb Nicky Cocquyt)
** 1r a la UIV Cup de Bremen (amb Nicky Cocquyt)

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Terres baixes de Kuban-Azov

Les terres baixes de Kuban-Azov - Кубано-Приазовская низменность (rus) - és una regió de planes esteses per la Rússia europea meridional, a la zona occidental de Caucas del Nord.
Està delimitada a l'oest per les aigües de la mar d'Azov, al sud per la serralada del Caucas, al nord per la depressió del Kumà-Mànitx, i a l'est per les altures de Stàvropol. La plana té una altitud mitjana de 100-150 m sobre el nivell del mar. El seu principal eix geogràfic és el riu Kuban. Cal destacar també el riu Ieia, que discorre per la part septentrional.
El clima de la zona tendeix a ser continental, amb hiverns moderadament freds, estius calorosos i precipitacions no gaire abundants (400-600 mm anuals de mitjana). La vegetació predominant és la de l'estepa, caracteritzada per les herbàcies i el sòl de txernozem desenvolupat sobre el substrat carbonàtic.
# Terres Roges

Les Terres Roges formen una regió geogràfica al sud i sud-oest de Luxemburg. Se'ls anomena així per la seva terra carregada de ferro vermell.
Les Terres Roges corresponen aproximadament amb la part sud del cantó d'Esch-sur-Alzette, al llarg de la frontera amb França. Geològicament, les Terres Roges són sedimentàries, principalment gresos i conglomerats, formats en l'època del Juràssic Mitjà.
Com una de les regions productores de ferro més prodigiosos de l'Europa Occidental, les Terres Roges van desenvolupar una pròspera indústria siderúrgica local, que s'ha convertit en la indústria de l'acer i és el segon major productor mundial d'acer. Al llarg del declivi industrial dels últims anys, les Terres Roges s'han diversificat en els materials de construcció, enginyeria i productes químics.
La regió és la part més densament poblada de Luxemburg, amb diverses de les ciutats més grans del país, incloent-hi Bettembourg, Differdange, Dudelange, Esch-sur-Alzette i Schifflange, cadascuna amb més de 7.000 habitants.
# Dirinon

Dirinon (en bretó Dirinonn) és un municipi francès, situat a la regió de Bretanya, al departament de Finisterre. L'any 2006 tenia 2.443 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.080 | 1.010 | 1.218 | 1.799 | 2.024 | 2.342 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Claude Bervas | |

## Personatges il·lustres

* Frañsez Kervella, lingüista i escriptor en bretó
# Dirk

Dirk és la paraula que els escocesos utilitzen per denominar una daga curta, de vegades, aquesta arma té un full d'espasa de tall cap avall muntat en l'empunyadura de la daga, en lloc de tenir un full de ganivet.

## Etimologia

Les formes històriques inclouen com a origen de la paraula Dirk els termes Durk i dowrk , ' però els estats escocesos i l'estat anglès opinen que l'etimologia completa no està totalment clara i demostrada. Un enllaç a les paraules germàniques com l'alemany Dolch es considera possible però com el origwen de la paraula Dirk no està segur encara, aquesta teoria no és vàlida de moment.

## Dirks a Escòcia

Encara s'utilitzen, de vegades, punyals o dagues (Dirks), reals o falsos, com a hàbit de la vestimenta.

## Dirks navals

Diversos tipus de dagues (Dirk) van ser utilitzades per les forces europees i americanes en terra i mar.

## Referències

* 1 2 Hoad, TF The Concise Oxford Dictionary of English Etymology Oxford University Press (1996) ISBN 0-19-283098-8
* ↑ Robinson, M. (Ed) The Concise Scots Dictionary Chambers 1985 ISBN 0-08-028491-4
* ↑ Collins English Dictionary 21st Century Edition Harper Collins (2001) ISBN 0-00-472529-8
* ↑ Clan Arthur Association "Modern Highland Dress for Men " Arxivat 2013-03-29 a Wayback Machine.

## Vegeu també

* Sgian Dubh